بیرلشمیش میللت‌لر تشکیلاتی‌نین باش کاتیبی بان کی-مون، یوخسوللوغون هر نوعونون 2030-جی ایله قدر اورتا‌دان قالدیریلماسی لازیم اولدوغونو سؤیله‌دی.
بان کی-مون، چین‌ین هانگزو شهرینده تشکیل ائدیلن G20 لیدرلر ایجلاسی چرچیوه‌سینده مطبوعات کونفرانسی تشکیل ائتدی.
ایکی آی سونرا وظیفه مدتی‌نین بیته‌جگینی و بیرلشمیش میللت‌لر تشکیلاتی -نین باش کاتیبی اولا‌راق سون دفعه G20 ایجلاسینا قاتیلدیغینی خاطیرلا‌دان بان، سؤزلرینه ایجلاسا ائو صاحب‌لیگی ائدن چین‌ه تشککور ائده‌رک باشلادی.
G20 ایجلاس‌سی‌نین چرچیوه‌سی‌نین هر کسه داوام‌لی اینکیشاف، باریش و ریفاه تامین ائدیلمه‌سی اولدوغونو وورغولایان بان، سوسیال-اقتصادی مسئله‌لرله یاناشی ایقلیم دییشیک‌لیگی‌نین ده اله آلیناجاغینی قید ائتدی.
بان، آمریکا و چین‌ین ایقلیم دییشیک‌لیگینه باغلی پاریس موقاویله‌سینه داخیل اولمالاریندان‌ دویدوغو ممنونیتی ده دیله گتیردی.
دیگر G20 اؤلکه‌لرینه ده راضیلاشماغا باغلی تصدیق مدتینی سرعتندیرمه‌‌لری چاغیریشی ائدن بان، بئله‌جه پاریس‌دکی مسئولیت‌لرین دونیانین عاجیل اولا‌راق احتیاج دویدوغو ایقلیم حرکتینه چئوریله‌جگینی ایفاده ائتدی.
داواملی اینکیشافین، داواملی باریشلار اولاشیلاجاغینی سؤیله‌ین بان،
"بالانس‌لی بیر ایقتیصاد اوچون باریشا و ال-اله چالیشا‌راق اینکیشافا احتیاجیمیز وار. بیرلشمیش میللت‌لر تشکیلاتی باریشا، اینکیشافا و اینسان حاق‌لارینا چاتماق اوچون تلاش گؤسترن اؤلکه‌لره دستک اولماغا داوام ائده‌جک." دئدی.
بان، یوخسوللوق، برابرسیزلیک و چاتیشما قایناق‌لی پروبلم‌لرله عاجیل اولا‌راق موباریزه ائدیلمه‌سی اوچون G20 اؤلکه‌لری‌نین بیرلیکده چالیشماسی لازیم اولدوغونا ایشاره ائده‌رک،
"تأسف کی سوریه، یمن، جنوبی سودان، لیبی، مالی و بیر چوخ یئرده چاتیشما‌لارا شاهید اولوروق. آشیری یوخسوللوق و گئتدیکجه آرتان برابرسیزلیک، عدالت دویغوموزو سارسی‌دیر. چاتیشما‌لار سببیله یئرلرین‌دن ائدیلن اینسان‌لارین سایسی ایکینجی دونیا ساواشدان بو یانا ان یوکسک نیسبته چاتا‌راق 65 میلیونا چاتدی. بو سایی، بیر چوخ یئرده یاشانان چاتیشما‌لاردان اؤتورو گون به گون آرتیر. بوتون بو موضوعلار بین الخالق دایانیشمایلا اله آلینما‌لی. " دئیه دانیشدی.
داوام‌لی اینکیشاف هدفینه چاتمانین ان اهمیت‌لی آیاقلاریندان‌ بیری‌نین یوخسوللوقلا موباریزه اولدوغونا ایشاره ائدن بان،
"2030ون سونوندا داوام‌لی اینکیشافی ساغلادیغیمیزدا، آجلیق چکن اینسان‌لارین اولمادیغی بیر دونیادا یاشایاجاغیمیزا دایر اومیدلییم. احتیاج دویان‌لارا کافی بسلنمه، یاخشی تحصیل، ساغلیق ایمکان‌لاری، تمیز سو، انرژی و باریش کیمی موضوعلاردا دستک وئرمک مجبوریتیندییک. اینسان غورورونا یاراشار بیر شکیلده یاشامالیییق." دئدی.
